turjo4nis/wikipedia-bn-dump-20250701 huggingface dataset:
কাভি খুশি কাভি গাম...

কাভি খুশি কাভি গাম (হিন্দি: कभी खुशि कभी गम) হল করণ জোহর পরিচালিত ২০০১ সালের ভারতীয় হিন্দি ভাষার নাট্য চলচ্চিত্র।
অমিতাভ বচ্চন,জয়া বচ্চন,শাহরুখ খান,কাজল,ঋত্বিক রোশন,কারিনা কাপুর অভিনীত চলচ্চিত্র।

কাহিনী সংক্ষেপ 

দরিদ্র ঘরের মেয়েকে বিয়ে করার জন্য ধনী রাহুলকে তার বাবা পরিত্যাগ করে। রাহুল বাড়ি থেকে বেরিয়ে যায় ও একটি নতুন জীবন গড়ার জন্য লন্ডনে যান। বছরখানেক পরে তার ছোট ভাই রোহান রাহুলকে দেশে ফিরিয়ে আনতে এবং পরিবারকে পুনরায় একত্রিত করার মিশনে লন্ডন যাত্রা করে। এক সময় রোহান পরিবারকে পুনরায় একত্রিত করার মিশনে সফল হয়।

শ্রেষ্ঠাংশে 
 অমিতাভ বচ্চন - যশবর্ধন "যশ" রাইচাঁদ 
 জয়া বচ্চন - নন্দিনী
 শাহরুখ খান - রাহুল
 কাজল - অঞ্জলি শর্মা
 ঋত্বিক রোশন - রোহন
 কারিনা কাপুর - পূজা শর্মা
 ফরিদা জালাল - সায়ীদা / দাইজান / ডিজে
 রানী মুখোপাধ্যায় - নায়না কাপূর
 অচলা সচদেভ - রোহনের দাদী 
 সুষমা শেঠ - রোহনের নানী
 জনি লিভার - হলদিরাম
 হিমানী শিভপুরি - হলদিরাম স্ত্রী
 সিমন সিং - রুখসার
 আলোক নাথ - বাবুজি (অঞ্জলীর পিতা)
 জিব্রান খান কৃষ - রাহুল 
 মাই স্বর্দ - জনাব কপূর (নায়নার পিতা)
 রমনা সুনাভালা - সোনিয়া
 যেরূ - লেখক তানিয়া
 বিকাস সেঠী - রবি
 শিল্পা মেহতা - আশফাকের মা
 আশুতোষ সিং - আশফাক
 পার্জুন দস্তুর - আশফাকের ভাগিনে
 যুগল হান্সরাজ - রোহনের বন্ধু (অতিথি)
 আরিয়ান খান (শাহরুখ খান এর বড় পুত্র) এবং রাহুল হিসাবে (শিশু)

বক্স আফিস 

চলচ্চিত্রটি প্রথম দিন সাত কোটি এবং সপ্তাহান্তে ১৪ কোটি আয় করে।যা সেই সময়ের রেকর্ড ছিল। এই চলচ্চিত্রটি মোট  ১৭১.২৯  কোটি আয় করে। এটি গদর: এক প্রেম কাহানি এর পরে ২০০১ সালের  সবচেয়ে বেশি আয় করা  সিনেমা ছিল।

সম্মাননা 

 ফিল্মফেরার সেরা অভিনেত্রী পুরস্কার - কাজল
 ফিল্মফের সেরা সেরা অভিনেত্রী পুরস্কার - জয়া বচ্চন
 ফিল্মমফের সেরা আলোচনার পুরস্কার - করণ জোহর

সংগীত

গানের তালিকা

তথ্যসূত্র

বহিঃসংযোগ

 
 

 Kabhi Khushi Kabhie Gham... at Yash Raj Films

২০০১-এর চলচ্চিত্র
২০০০-এর দশকের হিন্দি ভাষার চলচ্চিত্র
২০০০-এর দশকের নাট্য চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
ভারতীয় প্রণয়ধর্মী সঙ্গীতধর্মী চলচ্চিত্র
দিল্লির পটভূমিতে চলচ্চিত্র
লন্ডনের পটভূমিতে চলচ্চিত্র
দিল্লিতে ধারণকৃত চলচ্চিত্র
লন্ডনে ধারণকৃত চলচ্চিত্র
ইংল্যান্ডে ধারণকৃত চলচ্চিত্র
করণ জোহর পরিচালিত চলচ্চিত্র
যতীন-ললিত সুরারোপিত চলচ্চিত্র
সন্দেশ শান্ডিল্য সুরারোপিত চলচ্চিত্র
আদেশ শ্রীভাস্তাভা সুরারোপিত চলচ্চিত্র
যশ রাজ ফিল্মস পরিবেশিত চলচ্চিত্র
মুম্বইয়ে ধারণকৃত চলচ্চিত্র
পরিবার সম্পর্কে চলচ্চিত্র
বাকিংহামশায়ারে ধারণকৃত চলচ্চিত্র
যুক্তরাজ্যে ধারণকৃত চলচ্চিত্র
সেলিনা হায়াৎ আইভী

সেলিনা হায়াৎ আইভী (জন্ম ৫ জুন ১৯৬৬) বাংলাদেশ আওয়ামী লীগের একজন রাজনীতিবিদ এবং নারায়ণগঞ্জ সিটি কর্পোরেশনের মেয়র ছিলেন। তিনি ২০০৮ সাল থেকে সিটি কর্পোরেশনের মেয়র হিসেবে নির্বাচিত হওয়ার পূর্ব পর্যন্ত বিলুপ্ত নারায়ণগঞ্জ পৌরসভার মেয়র ছিলেন। তিনি বাংলাদেশের সিটি কর্পোরেশনের প্রথম নারী মেয়র।

প্রারম্ভিক জীবন 
আইভী ১৯৬৬ সালের ৫ জুন নারায়ণগঞ্জের একটি রাজনৈতিক পরিবারে জন্মগ্রহণ করেন। তার পিতার নাম আলী আহাম্মদ চুনকা এবং মাতা মমতাজ বেগম। আলী আহাম্মদ চুনকা বাংলাদেশ স্বাধীনতা লাভের পর অনুষ্ঠিত নারায়ণগঞ্জ পৌরসভা নির্বাচনে জয় লাভ করে মেয়র হিসেবে দায়িত্ব পালন করেন। পরিবারের পাঁচ সন্তানের মধ্যে আইভী জ্যেষ্ঠ। তিনি দেওভোগ আখড়া প্রাথমিক বিদ্যালয় হতে শিক্ষা জীবন শুরু করেন। পরবর্তীতে তিনি নারায়ণগঞ্জ প্রিপারেটরী স্কুলে ভর্তি হন এবং ষষ্ঠ শ্রেণী পর্যন্ত লেখাপড়া করেন। অতঃপর তিনি মর্গ্যান বালিকা উচ্চ বিদ্যালয়ে ভর্তি হন। ১৯৭৯ সালে ট্যালেন্টপুলে জুনিয়র স্কলারশিপ পান এবং ১৯৮২ সালে মাধ্যমিক স্কুল সার্টিফিকেট পরীক্ষায় স্টারমার্কসহ উত্তীর্ণ হন।

এরপর তিনি ১৯৮৫ সালে রাশিয়া সরকারের বৃত্তি নিয়ে চিকিৎসা বিজ্ঞানে শিক্ষা গ্রহণের জন্য ওডেসা পিরাগোব মেডিক্যাল ইনস্টিটিউটে ভর্তি হন এবং ১৯৯২ সালে এমবিবিএস ডিগ্রি লাভ করেন। পরবর্তীতে ১৯৯২-৯৩ সালে ঢাকা মিডফোর্ট হাসপাতালে ইন্টার্নি সম্পন্ন করেন। কর্মজীবনে তিনি  ১৯৯৩ থেকে ১৯৯৪ সাল পর্যন্ত মিডফোর্ট হাসপাতালে এবং ১৯৯৪ থেকে ১৯৯৫ সাল পর্যন্ত নারায়ণগঞ্জ হাসপাতালে অনারারি চিকিৎসক হিসেবে কাজ করেন।

রাজনৈতিক জীবন 
আইভী শিক্ষার্থী থাকাবস্থায় পিতার সাথে রাজনীতে যুক্ত হন। ১৯৯৩ সালে তিনি নারায়ণগঞ্জ শহর আওয়ামী লীগের স্বাস্থ্য ও পরিবেশ বিষয়ক সম্পাদিকা ছিলেন। ২০০৩ সালে অনুষ্ঠিত পৌর চেয়ারম্যান নির্বাচনে অংশগ্রহণ জয়লাভ করে নারায়ণগঞ্জ পৌরসভার প্রথম নারী চেয়ারম্যান নির্বাচিত হন। বর্তমানে তিনি নারায়ণগঞ্জ শহর আওয়ামী লীগের সিনিয়র সহ-সভাপতির দায়িত্ব পালন করছেন। তিনি আলী আহাম্মদ চুনকা ফাউন্ডেশন এবং নারায়ণগঞ্জ হার্ট ফাউন্ডেশন-এর প্রতিষ্ঠাতা সভাপতি এবং তিনি স্বাধীনতা চিকিৎসক পরিষদ (স্বাচিপ)-এর নারায়ণগঞ্জ জেলার আহ্বায়কের দায়িত্বে আছেন।

২০১১ সালের ৩০ অক্টোবর নারয়ণগঞ্জ সিটি কর্পোরেশনের প্রথম নির্বাচন অনুষ্ঠিত হয়। নির্বাচনে স্বতন্ত্র প্রার্থী হিসেবে তিনি মেয়র হিসেবে জয়লাভ করেন। ২৭ নভেম্বর তিনি বাংলাদেশের প্রথম নারী সিটি কর্পোরেশন মেয়র হিসেবে শপথ গ্রহণ করেন এবং ১ ডিসেম্বর দায়িত্ব গ্রহণ করেন। ২০১৬ সালের ২২ ডিসেম্বর দ্বিতীয় নির্বাচনে তিনি আওয়ামী লীগের প্রার্থী হিসেবে পুনরায় নির্বাচিত হন। ২০১৭ সালের ৫ জানুয়ারি মেয়র হিসেবে দ্বিতীয় মেয়াদে শপথ গ্রহণ করেন।

১৬ জানুয়ারি ২০২২ নির্বাচনে তৃৃতীয়বারের মতো মেয়র নির্বাচিত হন।

২০২২ সালের ২২ আগষ্টের প্রজ্ঞাপন অনুযায়ী সেলিনা হায়াৎ আইভী প্রতিমন্ত্রীর পদমর্যাদা ভোগ করবেন।

১৯ আগস্ট ২০২৪ সালে তিনি দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

ব্যক্তিগত জীবন 
আইভী ১৯৯৫ সালের ১৫ নভেম্বর রাজবাড়ী নিবাসী কাজী আহসান হায়াৎ-এর সাথে বিবাহ বন্ধনে আবদ্ধ হন। এই দম্পতির দুই পুত্র সন্তান, কাজী সাদমান হায়াৎ সীমান্ত ও কাজী সারজিল হায়াৎ অনন্ত।

সম্মাননা
রাজনীতিতে বিশেষ অবদানের জন্য ২০১৬ সালে তিনি অনন্যা শীর্ষ দশ সম্মাননায় ভূষিত হন।

তথ্যসূত্র

১৯৬৬-এ জন্ম
জীবিত ব্যক্তি
অনন্যা শীর্ষ দশ পুরস্কার বিজয়ী
বাংলাদেশ আওয়ামী লীগের রাজনীতিবিদ
নারায়ণগঞ্জ সিটি কর্পোরেশনের মেয়র
নারায়ণগঞ্জ জেলার রাজনীতিবিদ
বাংলাদেশী চিকিৎসক
বাংলা একাডেমির সম্মানিত ফেলো
নারায়ণগঞ্জ জেলার ব্যক্তি
নিউজউইক

নিউজউইক () মার্কিন যুক্তরাষ্ট্রের নিউ ইয়র্ক ভিত্তিক একটি বিখ্যাত নিউ ম্যাগাজিন। ১৯৩৩ সালের ১৭ই ফেব্রুয়ারি এটির প্রকাশনা শুরু হয়। নিউজউইকের প্রধান পৃষ্ঠপোষক দ্য নিউজউইক ডেইলি বিস্ট কোম্পানি, প্রধান সম্পাদক টিনা ব্রাউন এবং প্রকাশক রয় চেলসটউস্কি।

আরো দেখুন

তথ্যসূত্র

বহিঃসংযোগ 
 
 NewsweekVideo's Channel
 The Washington Post Company
 History and Demographics of Newsweek

মার্কিন ম্যাগাজিন
মার্কিন সংবাদ ম্যাগাজিন
মার্কিন সাপ্তাহিক ম্যাগাজিন
১৯৩৩-এ প্রতিষ্ঠিত ম্যাগাজিন
স্বতন্ত্র ম্যাগাজিন
২০১০-এর অধিগ্রহণ ও একত্রীকরণ
মার্কিন যুক্তরাষ্ট্রের সাপ্তাহিক ম্যাগাজিন
নিউ ইয়র্ক সিটির ম্যাগাজিন
২০১৩-এর অধিগ্রহণ ও একত্রীকরণ
সাপ্তাহিক সংবাদ ম্যাগাজিন
হিমঝুরি

হিমঝুরি বা কর্ক গাছ () গণের একমাত্র প্রজাতি। এটি দক্ষিণ-পূর্ব এশিয়া অঞ্চলের স্থানীয় গাছ। হিন্দিতে এটি আকাশনিম বা আকাশমল্লি নামেও পরিচিত। রবীন্দ্রনাথ ঠাকুর এর বাংলা নাম দেন হিমঝুরি।

বর্ণনা 
হিমঝুরি সুউচ্চ চিরসবুজ বৃক্ষ। খাড়া ডালপালায় নোয়ানো আগা, ছোটখাটো ডালের মতো সরু পত্রিকাবহুল পক্ষাকার যৌগপত্র। ফুল মধুগন্ধী, ফোটে রাতে, ভোরের আগেই ঝরে পড়ে, শাখান্তের বড়সড় যৌগিক মঞ্জরিতে, ছাড়াছাড়া ভাবে। ফুলগুলো সাদা ও নলাকার। নলমুখে বসানো থাকে পাঁচটি খুদে পাপড়ির একটি তারা। ফাঁকে ফাঁকে আছে পাঁচটি পরাগধনী, যেন সযত্নে বসানো রত্নপাথর, সাদা বা হলুদ; গর্ভকেশরযুক্ত। ফলগুলো সরু, লম্বা, আগা ও গোড়া ছুঁচালো, সরু সরু পক্ষল বীজে ভরাট, এক ফুট বা ততোধিক দীর্ঘ। বীজগুলো ঈষৎ স্বচ্ছ পাখনাঘেরা এবং সে কারণেই উড়ুক্কু ও দূরগামী। এই গাছ ছায়াঘন নয় এবং শিকড় অগভীর হওয়ায় ঝড়ে উপড়ে পড়ার সম্ভাবনা থাকে, তাই পথতরুর অনুপযোগী। বীজ ছাড়াও গাছের শিকড় থেকে গজানো চারা থেকেই বংশবিস্তার।

ব্যবহার 
হিমঝুরির কাঠ নরম, হালকা, হলুদ, মসৃণ এবং আসবাব ও সজ্জাকার্যের উপযোগী। ইন্দোনেশিয়ায় বাকলের তেতো রস থেকে জ্বরের ওষুধ বানানো হয়।

আলোকচিত্র

আরও দেখুন 
 Bignoniaceae

তথ্যসূত্র 

Bignoniaceae
চীনের বৃক্ষ
ভারতের বৃক্ষ
থাইল্যান্ডের বৃক্ষ
কম্বোডিয়ার উদ্ভিদ
লাওসের উদ্ভিদকুল
মিয়ানমারের উদ্ভিদ
ভিয়েতনামের উদ্ভিদ
ইন্দোনেশিয়ার উদ্ভিদ
মালয়েশিয়ার উদ্ভিদ
ক্রান্তীয় এশিয়ার উদ্ভিদ
বিগ্নোনিয়াসি
মেটেচাঁদি চড়ুইভরত

মেটেচাঁদি চড়ুইভরত (), বালুচাটা বা ধুলচাটা আলাউডিডি (Alaudidae) গোত্র বা পরিবারের অন্তর্গত ছোট আকৃতির মেঠো পাখি। সাধারণত নিরিবিলি বালুময় নদীতীর ও বিরান মাঠে ধীরপায়ে লাফিয়ে ও হেঁটে বেড়ায় এই পাখিরা। শুকনো ও ধুলাময় মাটিতে ঠোকর দিয়ে খাবার খায়। কর্ষিত জমি, শুকনো মুক্ত অঞ্চল, শিলাময় এলাকা এ পাখির প্রিয় আবাস। সাধারণত জোড়ায় জোড়ায় থাকে। শীতকালে বড় বড় দলে ঘুরে বেড়ায়।

বিস্তৃতি 

ভারত, পাকিস্তান, নেপাল, বাংলাদেশ, শ্রীলঙ্কা মেটেচাঁদি চড়ুইভরতের মূল আবাসস্থল। প্রায় ২৯ লক্ষ ৭০ হাজার বর্গ কিলোমিটার এলাকা জুড়ে এদের আবাস।

বিবরণ 

প্রাপ্তবয়স্ক পুরুষ ও স্ত্রী পাখির চেহারা ভিন্ন। পুরুষ পাখির পিঠ বালি-বাদামি, ডানার পালক কালচে, মাথার চাঁদি ও ঘাড়ের পেছন ধূসর। পুরুষ পাখির পেট ও বুক থেকে গলা আবধি গাঢ় কালো রঙের পালক থাকে। স্ত্রী পাখির এটি থাকে না। স্ত্রী পাখি অনেকটা স্ত্রী চড়ুইয়ের মত দেখতে। স্ত্রী পাখির পিঠ ও দেহতল লম্বা লম্বা দাগসহ পুরো বালি-বাদামি। মুখ ফিকে পাটকিলে। দেহ দৈর্ঘ্য ১৩ সেন্টিমিটার। ওজন ১৬ গ্রাম। 

মেটেচাঁদি চড়ুইভরতের একাধিক উপপ্রজাতি রয়েছে।

খাদ্যাভ্যাস 

খাদ্যতালিকায় আছে বীজ, পিঁপড়া, গুবরে পোকা ও অন্যান্য পোকামাকড়।

প্রজনন 

সারা বছরই এই পাখির প্রজনন মৌসুম। তবে স্থানভেদে প্রজননের নির্দিষ্ট মৌসুম দেখা যায়। প্রজনন মৌসুমে পুরুষ ভরত নেচে কুঁদে স্ত্রী পাখির মন জয় করার চেষ্টা চালায়। প্রাকৃতিক খোদলে ঘাস, পালক বিছিয়ে বাসা বানায়। দু-তিনটি বাদামী ছিটযুক্ত ডিম পাড়ে। স্ত্রী পুরুষ দুজনেই ডিমে তা দেয়। ১৩ থেকে ১৪ দিন পরে ডিম ফুটে বাচ্চা বের হয়। বাবা মা দুজনেই সন্তানের পরিচর্যা করে, তবে মা ভরত এসময় বেশি পরিচর্যা করে।

তথ্যসূত্র

বহিঃসংযোগ 
 The Internet Bird Collection, মেটেচাঁদি চড়ুইভরতের আরও ছবি ও ভিডিও।

এশিয়ার পাখি
দক্ষিণ এশিয়ার পাখি
ভারতের পাখি
বাংলাদেশের পাখি
পাকিস্তানের পাখি
নেপালের পাখি
শ্রীলঙ্কার পাখি
আলাউডিডি
১৭৮৬-এ বর্ণিত পাখি
কমলা দামা

কমলা দামা (বৈজ্ঞানিক নাম:Zoothera citrina) দক্ষিণ এশিয়ার দেশ বাংলাদেশের ১৫ প্রজাতির দামা পরিবারের একটি পাখি। দামা পরিবারের অন্যান্য প্রজাতিগুলি হচ্ছে আঁশটে দামা, ধলাঘার কালিদামা, ধলাপাখ কালিদামা, কালাবুক দামা, কালাপাশ দামা, কালচে দামা, লালগলা দামা, নীল শীষদামা, নীল শীলাদামা, পাতি কালিদামা, টিকেলের দামা, ভ্রুলেখা দামা, খয়রাপিঠ দামা ও লম্বা ঠোঁট দামা। এরা কমলাফুলি বা কমলা দোয়েল নামেও পরিচিত। ফকিরহাটে মেটে দোয়েল বা কমলা বউ বলে।।এই ১৫ প্রজাতির মধ্যে কেবল কমলা দামা বাংলাদেশে স্থায়ীভাবে বসবাসকারী দুর্লভ দামা। বাকি ১৪ প্রজাতি মাঝে মাঝে, বিশেষ করে শীতকালে দেখা যায়।

আকার 
কমলাবউ দোয়েল আকারের পাখি। লম্বায় ২১ থেকে ২২ সেন্টিমিটার। ওজন ৬০ গ্রাম। পুরুষ পাখির মাথার চাঁদি, ঘাড় ও বুকের রং গাঢ় কমলা। তাতে আছে হালকা হলুদের ছোঁয়া ও লালচে আভা। পেট ও লেজের নিচটা সাদা। পিঠ ও লেজের ওপরটা নীলচে-ধূসর। ডানার প্রান্তে রয়েছে কয়েকটি সাদা দাগ। স্ত্রীটি দেখতে পুরুষটির মতোই, তবে বুকের রং একটু ফিকে এবং পিঠ ও লেজ ছাইরঙা। স্ত্রী-পুরুষনির্বিশেষে ঠোঁট কালচে; পা ও আঙুল হালকা গোলাপি। মায়াবী চোখের মণি পিঙ্গল। বাচ্চাগুলোর রং গাঢ় ধূসর, তার ওপর কমলা ছোপ।

স্বভাব 
এরা বেশ লাজুক। মানুষের চোখের আড়ালে গ্রামীণ ঝোপ-জঙ্গল, বন-বাগান বা বাঁশঝাড়ের স্যাঁতসেঁতে নির্জন পরিবেশে থাকতে পছন্দ করে। প্রজননের সময় ছাড়া সাধারণত একাকী জোড়পায়ে ছোট ছোট লাফ দিয়ে ঘুরে বেড়ায়। মাটিতে পড়ে থাকা পাতা উল্টে পোকামাকড়, কেঁচো ইত্যাদি খায়। ফলও খেতে পারে। ‘চিরি-চিরি-রিরি...ঝিরি বা কিরি-কিরি...কিরি-কিরি’ স্বরে ডাকে।

প্রজননকাল 
এপ্রিল থেকে জুন প্রজননকাল। এক থেকে পাঁচ মিটার উঁচু কোনো গাছের ঘন পাতাওয়ালা দুই ডালের ফাঁকে শুকনা পাতা, মস, ঘাস, সরু শিকড় ও মাটি দিয়ে চায়ের পেয়ালার মতো বেশ মজবুত বাসা বানায়। স্ত্রী কমলাবউ তিন-চারটি গোলাপি ডিম পাড়ে। তাতে থাকে নীলচে ও ফিকে আভা। আর সামান্য ছিট-ছোপ। ডিম ফোটে ১৪ দিনে। বাচ্চারা উড়তে শেখে ১০ দিনে।

তথ্যসূত্র

বহিঃসংযোগ 
 Videos on the Internet Bird Collection

এশিয়ার পাখি
ভারতের পাখি
বাংলাদেশের পাখি
জুওথেরা
ভুটানের পাখি
নেপালের পাখি
কম্বোডিয়ার পাখি
চীনের পাখি
ইন্দোনেশিয়ার পাখি
লাওসের পাখি
মিয়ানমারের পাখি
পাকিস্তানের পাখি
সিঙ্গাপুরের পাখি
থাইল্যান্ডের পাখি
মালয়েশিয়ার পাখি
শ্রীলঙ্কার পাখি
ভিয়েতনামের পাখি
হিমালয়ের পাখি
১৭৯০-এ বর্ণিত পাখি
দক্ষিণ-পূর্ব এশিয়ার পাখি
জন ল্যাথাম (পক্ষীবিদ) কর্তৃক নামকরণকৃত ট্যাক্সা
ভোমরা ছোটন



বিবরণ 
প্রাপ্তবয়স্ক ছোট) পাখির পিঠের পালক কালচে বাদামি দাগসমেত হালকা পীত বর্ণের। মাথার চাঁদি ধূসর-বাদামি। লেজ ফিকে। ছেলে ও মেয়ে উভয় পাখির চোখ পিঙ্গল বাদামি, জলপাই বাদামি বা খড় বর্ণের। পা ও পায়ের পাতা মেটে। অপ্রাপ্তবয়স্ক পাখির মাথায় মোটা লম্বা দাগ থাকে এবং দেহতল হলদে। শুকনো ঘাস ও পাতা-নল দিয়ে মার্চ-জুলাই মাসে নল বা শণের ডগায় ডিম্বাকৃতির বা মোচাকার বাসা বানায়। চার-পাঁচটি ডিম দেয়। ডিম ফিকে নীল। ডিম থেকে ১০ দিনেই ছানা ফোটে। মা-বাবা উভয়ে মিলেই সংসারের বাকি কাজ চালিয়ে যায়।

খাদ্যতালিকা 
ভোমরা ছোটনের খাদ্যতালিকায় রয়েছে ফড়িং, পিঁপড়া, মাকড়সা, শুঁয়োপোকা, গুবরেপোকা আর ফলের বীজ।

বিস্তৃতি 
দক্ষিণ এশিয়ার দেশ বাংলাদেশে পাখিটি উল্লেখযোগ্য পরিমাণ রয়েছে। এদেশে সাধারণত আর্দ্র আবাদি জমিতে পাখিটি দেখা যায়। এছাড়াও ইউরোপের দক্ষিণাঞ্চল, আফ্রিকা, অস্ট্রেলিয়ার উত্তরাঞ্চল, মালদ্বীপ ছাড়া উপগ্রীষ্মমণ্ডলীয় এশিয়াতে পাখিটির বিস্তৃতি রয়েছে।

তথ্যসূত্র

বহিঃসংযোগ 

 Ageing and sexing by Javier Blasco-Zumeta (PDF)
 Pictures and videos 

এশিয়ার পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
আফ্রিকার পাখি
ইউরোপের পাখি
ওশেনিয়ার পাখি
বাংলাদেশের পাখি
ভারতের পাখি
নেপালের পাখি
পাকিস্তানের পাখি
তুরস্কের পাখি
জাপানের পাখি
১৮১০-এ বর্ণিত পাখি
মধ্যপ্রাচ্যের পাখি
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১০০ মিটার

২০০৮ অলিম্পিক গেমসে পুরুষদের ১০০মিটার সবেগে দৌড়ানোর প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে। ফাইনাল ৯.৬৯সেকেন্ড সময়ে বিশ্বরেকর্ড গড়ে জেতেন জামাইকান উসেইন বোল্ট।

দৌড়ের ৭০মিটারের মাথাতেই বোল্ট বাকিদের থেকে এতটাই এগিয়ে পড়েন, যে উল্লাসে তিনি দুহাত ছড়িয়ে দিয়ে বুকে চাপড় মারতে থাকেন। বোল্ট ওরকমভাবে প্রতিযোগিতার মাঝপথে বুক চাপড়ে বাড়াবাড়ি করেছেন বলে তার সমালোচনা করে ক্রিস আকাবুসি বলেন, এর জন্য তিনি আরও ভাল সময়ের রেকর্ড করার সুযোগ হারালেন। IOC প্রেসিডেন্ট জাক রোজও এই ঘটনাকে অসম্মানজনক বলে নিন্দা করেন। বোল্ট যদিও অভিযোগ অস্বীকার করে নিজের স্বপক্ষে যুক্তিতে বলেন, "আমি কোনো আস্ফালন করিনি। যখন আমি দেখলাম আশে-পাশে কেউ নেই, তখন দারুণ আনন্দ হয়েছিল।"

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

যোগ্যতামান 
প্রত্যেক জাতীয় অলিম্পিক কমিটি (NOC) সর্বাধিক তিনজন প্রতিযোগীকে পাঠাতে পারে যদি তারা যোগ্যতানির্ণায়ক সময়কালে (১লা জানুয়ারী ২০০৭ থেকে ২৩শে জুলাই ২০০৮) A মান অর্জন করে। অন্যথায়, তারা একই যোগ্যতানির্ণায়ক সময়কালে যাচাই করা B মানের (১০.২৮) একজন প্রতিযোগী পাঠাতে পারে।

ফলাফল 
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -
 Q = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place)
 q = হিটে সময়ের ভিত্তিতে যোগ্যতাঅর্জনকারী (qualification by time)
 DNS = শুরু করেননি (did not start)
 DNF = শেষ করেননি (did not finish)
 DSQ = অপসৃত (disqualification)
 PB = ব্যক্তিগত সেরা (personal best)
 SB = মরশুম সেরা (season best)
 NR = জাতীয় রেকর্ড (national record)
 CR = মহাদেশীয় রেকর্ড (continental record)
 WR = বিশ্ব রেকর্ড (world record)

হিট 

প্রথম রাউন্ড অনুষ্ঠিত হয় ১৫ই আগস্ট। প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল অনুষ্ঠিত হয়।

হিট ১

হিট

হিট ৩

হিট ৪

হিট ৫

হিট ৬

হিট ৭

হিট ৮

হিট ৯

হিট ১০

Q - হিটে প্রথম ৩জনের মধ্যে থেকে যোগ্যতাঅর্জনকারী
q - পরবর্তী ১০জন দ্রুততম প্রতিযোগীর অন্যতম হিসাবে যোগ্যতাঅর্জনকারী

কোয়ার্টার ফাইনাল 
১৫ই আগস্ট কোয়ার্টার ফাইনাল অনুষ্ঠিত হয়। প্রত্যেক হিটের প্রথম তিন জন প্রতিযোগী ও সেইসঙ্গে সবমিলিয়ে পরবর্তী দ্রুততম প্রতিযোগী সেমিফাইনালের যোগ্যতাঅর্জন করে।

কোয়ার্টার ফাইনাল ১

কোয়ার্টার ফাইনাল ২

কোয়ার্টার ফাইনাল ৩

কোয়ার্টার ফাইনাল ৪

কোয়ার্টার ফাইনাল ৫

সেমিফাইনাল 
আগস্টের ১৬ তারিখে সেমিফাইনাল অনুষ্ঠিত হয়। প্রত্যেক সেমিফাইনালের প্রথম চারজন প্রতিযোগী ফাইনালের যোগ্যতা অর্জন করে।

সেমিফাইনাল ১

সেমিফাইনাল ২

ফাইনাল 

আগস্টের ১৬ তারিখে ফাইনাল আয়োজিত হয়।

তথ্যসূত্র

বহিঃসংযোগ 
 সরকারি ফাইনাল ক্রমবিন্যাস

পুরুষদের ০০১০০মিটার
অলিম্পিকে ১০০ মিটার
গ্রান্দের ধারা

গ্রান্দের ধারা হলো গণিতের একটি বিচ্যুত প্রকৃতির ধারা। ধারাটি হচ্ছে ১ - ১ + ১ - ১ + ... ...। অসীম প্রকৃতির এই ধারটি নিয়ে গণিতবিদদের মধ্যে বিতর্ক রয়েছে। কারও মতে, এর মান হবে শূন্য (০)। তাদের যুক্তিতে ১ - ১ + ১ - ১ + ... ... = (১ - ১) + (১ - ১) + (১ - ১) + ... ... ... = ০ + ০ + ০ + ... ... = ০। অন্যদের মতে এই ধারার যোগফল এক (১)। অর্থাৎ ১ + (- ১ + ১) + (- ১ + ১) + (- ১ + ১) + ... ... ... = ১ + ০ + ০ + ০ + ... ... = ১। এই ধারাই গ্র্যান্দের ধারা হিসেবে পরিচিত।

ইতালির গণিতবিদ ও দার্শনিক যাজক লুইগি গ্র্যান্দের নামে এই অসীম ধারার নামকরণ করা হয়েছে। ১৭০৩ সালে সর্বপ্রথম তিনি এই অনন্ত ধারার সম্ভাব্য প্রকৃতি ও ফলাফল নিয়ে বিশদ তথ্য প্রকাশ করেন।

তথ্যসূত্র 

গণিত
গাণিতিক হেঁয়ালি
এক
সমমূল্যতা (গণিত)
শাহজাহান চৌধুরী (চলচ্চিত্র পরিচালক)

শাহজাহান চৌধুরী (), তিনি বাংলাদেশের একজন বিখ্যাত চলচ্চিত্র পরিচালক। তিনি ১৯৬৩ সাল থেকে মাত্র ১৭ বছর বয়সে সহকারী পরিচালক হিসেবে কাজ শুরু করেন। এছাড়াও তিনি চলচ্চিত্র ও নাটকের সংলাপ রচনা, নাটক নির্মাণ, গীত রচনা ও লেখালেখির সঙ্গে জড়িত রয়েছেন। তিনি বেশ কয়েকটি দর্শকনন্দিত চলচ্চিত্র নির্মাণ করেছেন। তিনি ১৯৬৩ সাল থেকে চলচ্চিত্রের সাথে জড়িয়ে আছেন, তৎকালীন পূর্ব পাকিস্তান আমলে পরিচালক কায়সার পাশা-এর সহকারী হিসেবে তার প্রথম কাজ উর্দু চলচ্চিত্রে নাম মালান (১৯৬৩)। তিনি ১৯৭৩ সালে কবি আবুল হাসান-এর গল্প অবলম্বনে পিঞ্জর ছবিটি পরিচালনা করেন, এটি মুক্তি পায় ১৯৭৬ সালে।

তার পরিচালিত সর্বশেষ চলচ্চিত্র রাবেয়া খাতুন-এর জনপ্রিয় (উপন্যাস) 'মধুমতি' অবলম্বনে একই শিরোনামে নির্মিত মধুমতি মুক্তি পায় ২০১১-এর পহেলা বৈশাখে। এবং নির্মানাধীন রয়েছে সরকারী অনুদানের চলচ্চিত্র আত্মদান

জীবনী

কর্ম জীবন

পরিচালিত চলচ্চিত্রসমূহ 
সহকারী পরিচালক

 মালান (১৯৬৫), পরিচালক- কায়সার পাশা।
 আখেরী স্টেশন (১৯৬৬), পরিচাক- সুরুর বাবা বাংকভি।
 নবাব সিরাজউদ্দৌলা (১৯৬৭), পরিচালক- খান আতাউর রহমান।
 তুম মেরী হো (১৯৬৭)পরিচাক- সুরুর বাবা বাংকভি।
 নতুন নামে ডাকো (১৯৬৯), পরিচালক - মমতাজ আলী।
 ঘূর্ণিঝড় (১৯৭০), পরিচালক- আসাদ।
 চৌধুরী বাড়ি (১৯৬৯)
 বলাকা মন (১৯৬৯)
 আনাড়ী (১৯৬৯)পরিচালক-মুস্তাফিজ।
 শপথ নিলাম (১৯৭০)
 অরুণোদয়ের অগ্নিসাক্ষী (১৯৭২), পরিচালক- সুভাষ দত্ত।
 ডুমুরের ফুল (১৯৭৮), পরিচালক- সুভাষ দত্ত।

পরিচালক

 পিঞ্জর (১৯৭৬)
 শত্রু (১৯৭৮)
 উত্তরের খেপ (২০০০)
 এক খন্ড জমি (২০০৪)
 মধুমতি (২০১১)
 রক্তের অক্ষর
 আত্মদান (২০১২)

পরিচালিত নাটকসমূহ 

 প্রতিপক্ষ
 দীঘল গাঁয়ের কন্যা
 ভালোবাসার মুকুর
 শেষ বিকেলের মায়া
 রুমালী অন এয়ার (টেলিফিল্ম)
 অন্তহীন ভালোবাসা (টেলিফিল্ম)
 নীল আকাশের নীল তারা

সম্মাননা

আন্তর্জাতিক চলচ্চিত্র উত্সবে অংশগ্রহণ

আন্তর্জাতিক সম্মাননা

জাতীয় চলচ্চিত্র পুরস্কার

আরও দেখুন

তথ্যসূত্র

বহিঃসংযোগ 
  - এ

বাংলাদেশী চলচ্চিত্র পরিচালক
বাংলাদেশী চলচ্চিত্র ব্যক্তিত্ব
বাংলাদেশী নাট্যকার
বাংলাদেশী পুরুষ লেখক
বাংলাদেশী সাহিত্যিক
বাঙালি ঔপন্যাসিক
বাংলাদেশী গীতিকার
১৯৪৬-এ জন্ম
জীবিত ব্যক্তি
চলচ্চিত্র পরিচালক

চলচ্চিত্র পরিচালক () যাঁরা বা যে ব্যক্তি একটি চলচ্চিত্র নির্মাণের পরিকল্পনা থেকে শুরু করে- চলচ্চিত্রটি নির্মাণের সকল খুঁটিনাটি, অভিনেতা-অভিনেত্রী ও অন্যান্য কলাকুশলীদের সকল বিষয়ে নির্দেশ প্রদান ও ভালমন্দের দিকগুলো বিবেচনা বা দেখাশোনা করে এবং একটি চলচ্চিত্র নির্মাণে সর্বোত্তম পরিশ্রম করেন... তাদেরকে বা তাকে চলচ্চিত্র পরিচালক বলা হয়।

আরও দেখুন

তথ্যসূত্র

বহিঃসংযোগ 
 Federation of European Film Directors 
 Directors Guild of America
 Directors Guild of Canada
 Directors Guild of Great Britain
 A comprehensive collection of interviews with a century's worth of European film directors
 Films101 The best directors picked by critics and filmmakers 
 Senses of Cinema - Great Directors

চলচ্চিত্র পরিচালক
চলচ্চিত্রনির্মাণ পেশা
বিনোদন পেশা
গণমাধ্যম পেশা
পরিচালক

ar:إخراج
az:Rejissor
bg:Режисьор
ca:Director de cinema
cy:Cyfarwyddwr ffilm
da:Filminstruktør
de:Filmregisseur
el:Σκηνοθέτης
en:Film director
eo:Reĝisoro
es:Director de cine
eu:Zinema zuzendari
fa:کارگردان
fi:Elokuvaohjaaja
fr:Réalisateur
he:במאי קולנוע
hi:फ़िल्म निर्देशक
hr:Redatelj
hu:Filmrendező
hy:Ռեժիսոր
id:Sutradara
io:Cinematografisto
it:Regia cinematografica
ja:映画監督
jbo:kinzbapre
ko:영화감독
la:Moderator cinematographicus
lt:Režisierius
lv:Kinorežisors
mk:Филмски режисер
ml:ചലച്ചിത്ര സംവിധായകന്‍
ms:Sutradara
nl:Filmregisseur
no:Filmregissør
pl:Reżyser
pt:Diretor de cinema
ro:Regizor de film
ru:Кинорежиссёр
sk:Filmový režisér
sl:Filmski režiser
sv:Filmregissör
tr:Film yönetmeni
uk:Кінорежисер
uz:Kinorejissor
zh:電影導演
শানাহান সানিটোয়া

শানাহান সানিটোয়া (জন্মঃ ২৬শে জুলাই, ১৯৮৯) একজন ট্র্যাক ও ফিল্ড স্প্রিন্ট দৌড়বীর যিনি আমেরিকান সামোয়ার হয়ে আন্তর্জাতিক প্রতিযোগিতায় অংশগ্রহণ করেন।

বেইজিং-এ অনুষ্ঠিত ২০০৮ গ্রীষ্মকালীন অলিম্পিকে তিনি আমেরিকান সামোয়ার প্রতিনিধিত্ব করেন। তিনি ১০০ মিটার হিটে অষ্টম হয়ে প্রতিযোগিতা শেষ করেন। তিনি ১২.৬০ সেকেন্ড সময়ে দৌড় শেষ করেন।

তথ্যসূত্র 
 

১৯৮৯-এ জন্ম
জীবিত ব্যক্তি
আমেরিকান সামোয়ান ক্রীড়াবিদ
আমেরিকান সামোয়ান দৌড়বিদ
আমেরিকান সামোয়ার অলিম্পিক ক্রীড়াবিদ
২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২১শ শতাব্দীর মার্কিন পুরুষ ক্রীড়াবিদ
নাগরদোলা (চলচ্চিত্র)

নাগরদোলা এটি ১৯৭৯ সালের একটি বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন বিখ্যাত পরিচালক বেলাল আহমেদ। এবং এটিই তার পরিচালিত প্রথম পূর্ণদৈর্ঘ্য চলচ্চিত্র। এই চলচ্চিত্রটিতে উল্লেখযোগ্য চরিত্রগুলোতে অভিনয় করেছেন ফারুক, সুচরিতা, আনোয়ার হোসেন, রোজী সামাদ, টেলিসামাদ ও আরিফুল হক।

কাহিনী সংক্ষেপ

শ্রেষ্ঠাংশে 
 ফারুক - 
 সুচরিতা -
 আনোয়ার হোসেন -
 রোজী সামাদ -
 টেলিসামাদ -
 আরিফুল হক -

সম্মাননা

জাতীয় চলচ্চিত্র পুরস্কার
 বিজয়ী শ্রেষ্ঠ কণ্ঠশিল্পী পুরুষঃ রথীন্দ্রনাথ রায় - গান তুমি আরেকবার আসিয়া

সংগীত

তথ্যসূত্র

বহিঃসংযোগ 
  - এ

১৯৭৯-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বেলাল আহমেদ

বেলাল আহমেদ (জন্ম: ২৮ নভেম্বর ১৯৪৮ - মৃত্যু: ১৮ আগস্ট ২০১৪), ঢাকার হাতিরপুলে জন্মগ্রহণ করেন। তিনি বাংলাদেশের একজন খ্যাতিমান চলচ্চিত্র নির্মাতা। তিনি ১৯৬৭ সালে পরিচালক নজরুল ইসলামের সাথে স্বরলিপি ছবিতে সহকারী পরিচালক হিসেবে কাজ শুরু করেন। এবং ১৯৭৯ সালে নাগরদোলা চলচ্চিত্রটি পরিচালনার মধ্যে দিয়ে পূর্ণ-পরিচালক হিসেবে আত্মপ্রকাশ করেন। তিনি তার দীর্ঘ চলচ্চিত্র জীবনে মোট নয়টি চলচ্চিত্র নির্মাণ করেছেন। সর্বশেষ তিনি মাহমুদুল হকের 'মাটির জাহাজ' উপণ্যাস অবলম্বনে অনিশ্চিত যাত্রা নামে একটি চলচ্চিত্র নির্মাণের কাজ শুরু করেছেন।

সংক্ষিপ্ত জীবনী 
বেলাল আহমেদের জন্ম ঢাকার হাতিরপুলে ১৯৪৮ সলের ২৮ নভেম্বর। তার বেড়ে উঠাও ঢাকাতেই, তিনি ছোট বেলা থেকেই বিনোদন সংস্থা গুলোর সাথে জড়িত। তিনি শিশু শিল্পী হিসেবে প্রায় সাতটি প্রামান্য চিত্রে কাজ করেছেন। এবং ষাটের দশকের প্রথম দিকে ততকালীন পূর্ব পাকিস্তান আমলে কাজী জহির পরিচালিত উর্দু ভাষার বন্ধন ছবিতে কিশোর শিল্পী হিসেবে অভিনয় করেছিলেন। এছাড়াও তিনি রেডিও পাকিস্তান এবং ভয়েস অফ আমেরিকা এর প্রচারিত নাটকেও কণ্ঠ দিয়েছেন।

চলচ্চিত্র জীবন 
বেলাল আহমেদ ১৯৬৭ সালে চলচ্চিত্র পরিচালক নজরুল ইসলামের সাথে স্বরলিপি চলচ্চিত্রে সহকারী পরিচালক হিসেবে কাজ শুরু করেন এবং এটি ১৯৭০ সালে মুক্তি পায়। স্বাধীনতা যুদ্ধের বেশ কয়েক বছর পর ১৯৭৬-এ তিনি পূর্ণ-পরিচালক হিসেবে নাগরদোলা চলচ্চিত্রটি নির্মাণ শুরু করেন এবং এটি ১৯৭৯ সালে মুক্তি দেয়া হলে ব্যাপক সফলতা অর্জন করে। এরপর দীর্ঘ বিরতি নিয়ে আবার ১৯৮৪ সালে নির্মাণ করেন নয়নের আলো ছবিটি। নয়নের আলো মুক্তির পর থেকে তিনি নিয়মিত চলচ্চিত্র নির্মাণ শুরু করেন, যেমন- ঘর আমার ঘর (১৯৮৬), আমানাত (১৯৮৭), বন্ধন ও গঙ্গা যমুনা (১৯৮৮), সাক্ষী প্রমাণ (১৯৮৯) এবং ১৯৯০ সালে ক্রিমিনাল ছবিটি নির্মাণ করে আবার দীর্ঘ বিরতিতে চলে যান।

এরপর তিনি ফিরে আসেন ২০০৫ সালে, বাংলাদেশের বিখ্যাত কথা সাহিত্যিক হুমায়ুন আহমেদের জনপ্রিয় উপণ্যাস নন্দিত নরকে অবলম্বনে একই শিরোনামে নির্মাণ শুরু করেন চলচ্চিত্র নন্দিত নরকে এবং এটি ২০০৬ সালে মুক্তি লাভ করে। আবার পাঁচ বছরের বিরতি নিয়ে তিনি ২০১১ সালে এসে মাহমুদুল হকের 'মাটির জাহাজ' উপণ্যাস অবলম্বনে অনিশ্চিত যাত্রা নামে একটি চলচ্চিত্র নির্মাণের কাজ শুরু করেছেন। এই চলচ্চিত্রটি ২০১২ সালে মুক্তি দেয়া হবে।

সর্বশেষ তিনি ইমপ্রেস টেলিফিল্ম এর ব্যানারে নির্মিতব্য অনুদানের ছবি ভালোবাসবোই তো এর কাজ করছিলেন। প্রেমের গল্প নিয়ে নির্মিতব্য ছবিটির প্রধান অভিনয় শিল্পী হলেন মৌসুমী ও নিলয়। আগস্ট ২৫ থেকে ছবিটির বাকি অংশের শুটিং শুরু হওয়ার কথা ছিল।

পরিচালিত চলচ্চিত্রসমূহ 
 নাগরদোলা - (১৯৭৯)
 নয়নের আলো - (১৯৮৪)
 ঘর আমার ঘর - (১৯৮৬)
 আমানাত - (১৯৮৭)
 বন্ধন - (১৯৮৮)
 গঙ্গা যমুনা - (১৯৮৮)
 সাক্ষী প্রমাণ - (১৯৮৯)
 ক্রিমিনাল - (১৯৯০)
 নন্দিত নরকে - (২০০৬)
 অনিশ্চিত যাত্রা - (২০১২)
 ভালোবাসবোই তো - (২০১৪ অসমাপ্ত)

সম্মাননা

আন্তর্জাতিক চলচ্চিত্র উত্সবে অংশগ্রহণ

আন্তর্জাতিক সম্মাননা

জাতীয় চলচ্চিত্র পুরস্কার

মহাপ্রয়াণ

আরও দেখুন

তথ্যসূত্র

বহিঃসংযোগ 
  - এ

বাংলাদেশী চলচ্চিত্র পরিচালক
বাংলাদেশী চলচ্চিত্র ব্যক্তিত্ব
বাংলাদেশী চলচ্চিত্র অভিনেতা
বাংলাদেশী অভিনেতা
১৯৪৮-এ জন্ম
২০১৪-এ মৃত্যু